A Bizottság kilencedik irányelve

(1987. február 2.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V. és VI. mellékletének a műszaki fejlődéshez történő hozzáigazításáról

(87/137/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 86/199/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a rendelkezésre álló információk alapján bizonyos ideiglenesen engedélyezett színezőanyagok, anyagok vagy tartósítószerek végérvényesen engedélyezhetők, míg mások alkalmazását végérvényesen meg kell tiltani vagy további meghatározott időszakra engedélyezni lehet;

mivel a közegészség védelme érdekében a minoxidil, valamint sóinak és származékainak alkalmazását meg kell tiltani a kozmetikai termékekben;

mivel az adózásra vonatkozó közösségi rendelkezések elfogadására várva azt a végső dátumot, amely után a metanolt nem lehet denaturálószerként etanolhoz és izopropil-alkoholhoz használni, még nem kell rögzíteni;

mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. A II. melléklet a következőkkel egészül ki:

"370. N-(triklór-metil-tio)-4 ciklohexén-1,2 dikarboximid (captan)

371. 2,2'-dihidroxi-3,3',5,5',6,6'-hexaklór-difenil-metán (hexaklorofén)

372. 6-(piperidinil)-2,4-piridin-diamid-3-oxid (minoxidil), valamint sói és származékai".

2. A III. melléklet első része a következőképpen módosul:

"a | b | c | d | e | f |

11 | Diklorofén* | | 0,5 % | | Diklorofént tartalmaz |

52 | Metanol | Etanol és izopropil-alkohol denaturálószere | 5 % etanol és izopropil-alkohol %-ra számítva" | | |

3. A III. melléklet második része a 77288 és 77289 színindexszámokkal egészül ki, a következőkkel együtt:

- szín: zöld,

- alkalmazás területe: 1,

- egyéb korlátozások és követelmények: kromátion mentes.

4. A IV. melléklet első részében:

- az 1. számú anyagot, a metanolt el kell hagyni,

- a 4. számú anyagnál (pirition diszulfúr + magnézium-szulfát) az "e" oszlopban a szöveget el kell hagyni, és a "g" oszlopban a dátum helyébe 1987.12.31. lép,

- az 5. számú anyagnál (fenoxipropanol) a "g" oszlopban a dátum helyébe 1987.12.31. lép.

5. A IV. melléklet második részében a 77288 és 77289 színindexszámokat el kell hagyni.

6. Az V. melléklet 2. számú anyagát, a hexaklorofént el kell hagyni.

7. A VI. melléklet első részében:

- a 6. számú anyagot, a hexaklorofént el kell hagyni,

- a következőkkel egészül ki:

"a | b | c | d | e |

40 | 2 benzil-4 klór-fenol (klorofén) | 0,2 %" | | |

8. A VI. melléklet második részében:

- a 9., 12. és 13. számú anyagokat el kell hagyni,

- a 14. számú anyagnál (fenoxipropanol) az "f" oszlopban a dátum helyébe 1987.12.31. lép,

- a 15. számú anyagnál (benzetónium-klorid) (INN) + az "f" oszlopban a dátum helyébe 1988.12.31. lép,

- a 16. számú anyagnál (benzalkónium-klorid (INN), -bromid és -szacharinát +) az "f" oszlopban a dátum helyébe 1987.12.31. lép.

2. cikk

(1) Az 1. cikk (4) és (8) bekezdésében említett engedélyezési dátumok sérelme nélkül a tagállamok megtesznek minden szükséges intézkedést annak biztosítására, hogy a Közösségben letelepedett gyártók és importőrök 1989. január 1-jétől ne hozzanak forgalomba olyan termékeket, amelyek nem felelnek meg az ezen irányelvben előírt követelményeknek

(2) A tagállamok megtesznek minden szükséges intézkedést annak biztosítására, hogy az (1) bekezdésben hivatkozott termékek 1990. december 31-ét követően ne kerüljenek értékesítésre vagy átadásra a végső felhasználókhoz.

3. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1987. december 31-ig megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

4. cikk

Ennek az irányelvnek a tagállamok a címzettjei.

Kelt Brüsszelben, 1987. február 2-án.

a Bizottság részéről

Grigoris varfis

a Bizottság tagja

[1] HL L 149., 1986.6.3., 38.o.

[2] HL L 262., 1976.9.27., 169.o.

--------------------------------------------------